Source: http://www.jonce.lt/
Timestamp: 2016-06-30 15:50:27+00:00

Document:
HomeČia apie mane.Mano kontaktai.
Virusas apsimetantis Omnitel sąskaita.
Posted on July 22, 2014 by jonce
2 Comments ↓	Per dvi dienas jau antrą kartą gavau laišką iš omnitel ale tai sąskaitą už paslaugas. Omnitel paslaugų nenaudoju jau daugybe metų tai iš ten nieko gauti ir neturėčiau. Šiandien gautas laiškas mane sudomino ir sugalvojau panagrinėti. Esmė tame, kad laiškas atrodo labai tikroviškas, ir siuntėjo adresas neblogas ir adresai informacijai, telefonai tikri. Bet va priedas.. Priedas su galūne **.pdf.zip Jį išsaugojus ir išpakavus arba atidarius archyvą tikėtina, kad windows sistemoje turėsite svečią kuris kažką be Jūsų žinios veiks. Kodėl būten windows. Todėl kad archyve yra failas galūne *. exe, o tai yra windows paleidžiamasi failas. Netikrinau bet gali būti, kad windows sitemoje jo net vizualiai nesimatys, taip kaip tai matosi linuxe, jeigu ant failo bus “hiden” funkcija. Virusas gal rinks slaptažodžius gal dar ką bet tikėtina kad gerai nebus. Tad windows vartotojai būkite atidūs ir žiūrėkite ką spaudote, ka gaunate ir ar iš viso turite gauti.
Ir dar pabaigai. Jau kuris laikas mano naudojamas linux distributyvas Ubuntu mane nervina dėl savo darbo problemų ir vis norisi standartiškai, paprastai veikiančios sistemos, kaip sakant tikėjimas susiūbavo :D. Šeima stumia į tą pusę kad gal naudoti windows 7. Bet va mano tikėjimo sviravymai šiandien prasisklaidė ir niekur aš nuo linux neisiu. :):) Lai virusus rankioja kiti.
P.S. Kolegų paporintas nuskenavau failą spec svetainėje https://www.virustotal.com/ ir gavau rezultatą patvirtinantį mano nuogastavimus. Tai virusas.
Posted in Asmeninės rašliavos, IT, Linux, Viešai, Žmonės	Tagged with: bootnet, fishing, omintel, omnitel virusas, trojanai, virusas	Debian namų serveris, pagaliau paleistas
Posted on March 6, 2014 by jonce
5 Comments ↓	Pagaliau pavyko atrasti lėšų ir laiko pakurti tai ko seniai norėjau, o ir pagal paskutines tendencijas reikėjo.
Turimas išorinis kietasis diskas 300 GB jau stipriai pilnėjo tad reikėjo susimastyti apie talpesnę jo pamainą arba šiuo atveju serverį kas dar ir gaunasi universalu kitiems darbams.
Buvo senas noras turėti savo serverį, jį valdyti ir duoti jam kokio naudingo darbo. Vienintelis ir pats kiečiausias sys adminas. :):):):)
Buvo ir noras pradėti giliau kapstytis po linux, gilinti žinias, o geresnės mokymo priemonės kaip plikas, be GUI linux’as nėra. Keletas bandymų paleisti kažką panašaus jau buvo. Bet ar noras per mažas ar pinigėliu gailestis tam reikalui iki galo neleido to padaryti. Keletą metų skaitinėjau ir dėliojau visokius už ir prieš, kiek kainuoja, kiek elektros valgo (beje elektros suvartojimas dirbant visą parą labiausiai ir gazdino), kokia OS geriau naudoti. Prieš kurį laiką paskaičiau straipsnį kaip serveriui, namų reikmėms panaudojamos mITX standarto dalys kurios yra ne tokios galingos, bet užtat naudoja nedaug elektros energijos. Tai man įrodė kad galima ir neišleisti krūvos pinigų toliam daiktui. Linux naudoju dviejuose namų kompiuteriuose jau šešetą metų tad irgi jau nebegązdina kaip anksčiau. Viską besumuojant ir buvo priimtas sprendimas, pirkit dalis ir paleisti serveriuką besisukanti visą parą.
Tad tikslas:
Surasti ir sukomplektuoti mITX PC standarto dalis
Pasirinkti operacinę sistemą (kas buvo greitai padaryta)
Susimastyti ir susikomplektuoti ką norėsiu jame paleidinėti
Paruošti, prieš tai suradus, jam vietą namie (kas buvo gan keblu)
Pradėjau konsultuotis atviras.lt forume, jų kanale IRC #itforumas, skaitinėjau info lrytas.lt forume, veikia.lt ir kitur.
Tad paskaičiavus norimą biudžetą pradėjau komplektuoti dalis ko pasekoje gavosi nusipirkti ASRock E350M1 su AMD E350 procesoriumi. 8 GB DDR 3 RAM ir 1 TB SEAGATE kietasis diskas kuriam dar bus perkamas ir brolis kuriame bus daromos atsarginės kopijos. Viskas darbo metu turėtų valgyti iki 150 W galios ko pasekoje neturi prisukti labai daug elektros energijos net dirbdamas apvalią parą, dėl ko ir buvo pirktas būten toks variantas iš mITX. Truputuką pamastymų sukėlė korpusas. Namie mėtosi ne vienas standartinis PC korpusas ir dar su maitblokiais kurios galima būtų panaudoti, bet.. Visgi pagalvojus kad didelis, vietą užimantis griozdas su senu maitblokiu (kuris neaišku kaip gyvens) nelabai geras variantas. Tad užsakėme Codegen MiniITX MX-31-A11 korpusą pritaikytą būtent tai plokštei kuri bus naudojama ir turi maitinimą 300 W kurio turi pakakti būsimam serveriui net pajungus dar ir antrą HDD.
Užsakius dalis buvo imtasi vietos serveriui suradimo ir laidų iki jo atvedimui. Kad ir būsimas kompiuteris turi būti tylus nesinorėjo burzgenčio daikto kažkur labai arti savęs. Nei svetainėj nei juo labiau miegamajame Rūsy drėgmė kuri greit nužudys elektroniką. Tad liko virtuvė ir viršutinė lentyną daiktų spintoje kuri yra atvira ir pakankamai ventiliuojama. Nuo routerio iki ten buvo nuvestas tinklo laidas ir uždėti antgaliai jam. Toliau pasiruošimui iš anksto parsiunčiau Debian 7 ISO failą kad paskiau nebereikėtų.
Pagaliau gavau skambutį kad dalys jau yra ir galiu atvažiuoti pasiimti. Išpakavus tikrai nustebino mITX plokštės dydis. Ji kokius 3 kart mažesnė nei standartinės plokštės kurias esu pratęs matyti. Korpusas taipogi atatinkamai mažas ir tvarkingai talpus. Viduje viena vieta 3.5 kietajam diskui ir viena vieta FDD (floppy diskelių) arba kortelių skaitytuvui kurio vieton galima bus įdėti kitą kietąjį diską. Niekur nėra nereikalingos vietos. Viskas susijungė gan lengvai tik pačią plokštę statant reikėjo pasukioti visokiais kampais kad pataikyt. Bendrame vaizde susirinko mažiukas dailus kompiuteris kuris visai nebaisiai atrodytų ir ant darbo stalo. Pirmas pajungimas į rozetę ir viskas atgijo. Iš USB startavo ten įdiegtas Debian 7 su LXDE grafine aplinka jei jos kada prireiktų. Visgi iki galo atsisakyti grafinės kompiuterio valdymo aplinkos negalvoju, nes man taip bus lengviau paleidinėti virtualias mašinas bei dar kai ką. Viskas susdiegė tvarkingai ir susikonfiguravo tinklas kas ir buvo svarbiausia. Jei yra tinklas bus galima daryti visą kitą. Startavus pirmą kartą buvo sudiegta SSH serverio programinė įranga (apt-get install sshserver), tiesa tai teko daryti per root (administratoriaus) vartotoją nes “sudo” komanda neveikė mano vartotojui. Sudiegus ssh serverį kompiuteris buvo išjungtas, nuneštas į savo vietą virtuvėję ir sujungus tik du laidus, maitinimo ir tinklo, įjungtas vėl, kaip sakant jau su visam. Dabar jau tik pakanka iš betkurio namų kompiuterio komandinio terminalo prisijungti prie serverio naudojant ssh (ssh 192.168.1.105) ir galima pilnai valdyti naują įrenginį per komandinę eilutę. Pirmi darbai po paleidimo susitvarkyti kad vykdant komandas serveryje nereikėtų jungtis su root vartotoju, o pakaktų prieš komandą parašyti “sudo” kas yra patogu ir įprasta jau naudojant jau nevienus metus Ubuntu linux. Tad:
Jungemės root vartotoją (dolerio ženkliuko nereikia, jis žymi kad čia komanda)
Rašome root slaptažodį. Tada vykdom komandą
Iššoka krūva teksto kuriame reikia rasti eilutę
Po ja prirašome
vartotojas ALL=(ALL) ALL
Čia vietoje “vartotojas” turi būti jūsų vartotojo vardas kurį pasirinkote instaliacijos metu. Tada spaudžiame ctrl+ ir X išsaugom ir viskas. Dabar nuo šiol vedant visas komandas pakaks prirašyti “sudo” priešais ir suvesti slaptažodį. Taip žymiai patogiau ir saugiau.
Toliau paleidinėjam įrankius htop, top, iptraf, mc ko nėra instaliuojame.
Kadangi serverio viena iš pagrindinių funkcijų failų saugojimas tai ruošiamės jų saugojimui ir dalinimuisi. Naudoti nusprendžiau SAMBA. Viena populeresnių programinės įrangos paketų skirtų failų dalinimuisi linux ir windows tinkluose. Aktualu, kad failus matytų ir windows vartotojai, nes dažnai pasitaiko namuose svečių su windows. Tiesa kaip pasirodė vėliau SAMBA sukonfiguruoti nebuvo taip lengva kaip galvojau, bet pradžioje apie kitą bėdą.
Visi failai pas mus saugomi samsungo išoriniame USB diske ir juos reikėjo sukelti į serverį. Servery yra aštuonios usb jungtys tad pajungti išorinį prietaisą neturėtų būt sunku. Bet pajungus gaunu klaidą : “Not authorized”, kas per fu$#. Paklausus googlo apie tokią klaidą debiane išsiaiškinau kad tai nėra naujiena ir galima gan nesunkiai pataisyti. Rašome komandą:
$sudo nano /etc/polkit-1/localauthority/50-local.d/55-storage.pkla
Atsidariuseme teksto redaktoriuje įrašome:
Spaudžiam ctrl+X, išsaugom.
Tada su komanda priskiriame tam tikras teises į prijungiamus diskus vartotojui:
$sudo usermod -a -G plugdev jūsų_vartotojo_vardas
Viskas. Dabar visi usb diskai ir fleškės bus automatiškai prijungiami ir matomi. 😉
Kai jau diskas prijungtas galima susikopijuoti savo duomenis iš jo. Vykdome komandą
ir failų minedžerio pagalba per trejetą valandų supūčiam visus failus į serveriuko vidų. Dabar bent jau atsarginė duomenų kopija yra. Va dabar prasideda linksmumai su failų dalinimusi (share). Iki šiol naudotas failų dalinimas Ubuntu Os nebuvo sudėtingas. Tiesiog instaluoji tą pačią sambą
tada ant norimo dalintis folderio dešiniu klavišu, spaudžiam sharing options ir sudedam varnas ant to ką norime daryti su tuo folderiu. Visiškai nesudėtinga operacija. Bet va debiane kuris nėra toks paruoštas vartotojui nėra taip paprasta. Pačios sambos konfiguracinį failą reikia konfiguruoti pačiam. Tad po sambos instaliacijos (komanda aukščiau) su Meisteriu iš atviras.lt IRC kanalo #itforumas ilgai vieną vakarą knisomės, tiksliau jis knisosi su mano bėdom o aš tik samprotavau ir mokiausi. :):):) Tą vakarą kaip ir nieko nesigavo, nes šarinamas katalogas taip ir nesirodė arba pasirodęs neįsileido į vidų. Tad palikome tai kitai dienai. O kitą dieną radau sprendimą pats, kapstydamas visokius manualus ir pavizdinius bei Meisterio duotus configuracinius failus. Pirmas pavykęs variantas buvo netikęs nes po paros išlindo jo minusai tad jo ir neminėsiu, na o tą veikiantį paminėsiu. 😉 Visų pirmą paminėsiu kad nereiktų baidytis daryti šarinimą su vartotojo vardo ir slaptažodžio užklausimu nes taip bus tikrai paprasčiau, o suvestą slaptažodį galima padaryti kaip įsimintą ir daugiau jo suvedinėti nereikės. Taigi darom:
ir tai ką reikia ten įrašyti pateiksiu kaip savo pavizdį žemiau (simbolis # reiškia komentarą ir kaip komanda nėra vykdomas)
#Mano debian servo samba konfigo /etc/samba/smb.conf failas
#Vienas dalinamas katalogas, namams
[namai]
path = /failai
valid users = jonce
#Kitas dalinamas katalogas, darbui
[liauksmina]
path = /liauksmina_failai
Šitas konfigas dalina failus iš dviejų katalogų kurie yra /failai ir /liauksmina_failai. Nurodytus folderius sukūrau dar prieš tai kai kėliau failus ir išorinio kietojo disko. Svarbu faile nurodyti [global] sekcijoje security = user ir kaip šiuo atveju sekcijoje [namai] valid users = jonce
Tada spaudžiame ctrl+X ir išsaugome. Tada darome:
$smbpasswd jonce
ir įrašome slaptažodį vartotojui (mano atveju jonce) kuris bus naudojamas prisijungimui prie šarinamų failų.
Tada perkraunam samba. Perkrauti reikia po kiekvieno sambos redagavimo kitaip redagavimas neįsigalios. Tad:
Suvaikšto du OK ir viskas. Dabar iš kitų dviejų kopiuterių (ir trijų mobilių įrenginių) namie matau du pašarintus katalogus “namai” ir “liauksmina”. Į juos einant iššoka slaptažodžio ir logino paklausimas kur norint, vieną kartą suvedus ir uždėjus varnas įsiminti, daugiau nebemes.
Na viena pagrindinių funkcijų veikia. Toliau instaliavau virtualbox. Programinė įranga skirta kurti virtualiom mašinom, virtualiems kompiuteriams. Paleista ir sudiegta virtualioj aplinkoj Ubuntu 10.04 veikia puikiai. Virtualiai mašinai atriekiau 1.5 GB RAM. Viskas sukasi kuo puikiausiai. Ant virtualios greitu metu paleidinėsiu freenet’ą. Kadangi jam reikia bent dienikės “apsiuostyti” tinkle tai nebuvo galimybės jo naudoti iki šiol. Dabar kai yra PC kuris dirba 24/7 yra ir galimybė tai išbandyti. 😉 Prie Os esančios virtualioje mašinoje jungiuosi per VNC Remote Desktop, ką Ubuntu jau turi integruotą, tik reikia aktyvuoti. Beje į serverio Debian os įdiegiau irgi VNC kadangi jis turi LXDE grafinę aplinką ir reikalui esant galiu prisijungti prie jo per Remote Desktopą ir naudotis kaip normaliu PC. Paminėsiu kad Debian’e sudiegiau tightvncserver (sudo apt-get install tightvncserver) ir jį paleidau su komanda tightvncserver. Iššoką pranešimas:
New ‘X’ desktop is debian-serveris:1
Tas vienetukas gale yra svarbus, nes jungiantis prie serverio per remote programą (šiuo atveju savo laptope naudoju Remmina) reikia nurodyti IP ir tą desktop numerį kas mano atveju atrodo taip 192.168.1.105:1, kitu atveju nesijungia. 😉 Tiesa jungiantis prie Ubuntu to nereikia, nes ten viską padaro automatiškai.
Tolesni darbai bus FTP užkūrimas, freenet’o, routerio konfiguravimas ir kažkada išėjimas į internetą kad būtų prieinamumas iš betkurios pasaulio vietos, bei tikėtina kad webserveris kuriame suktusi svetainės kurios dabar yra mokamame serveryje.
Tai einamu momentu kai rašau šitą tekstą serveris jau sukasi kone devynias paras (uptime) ir nepanašu kad nesisuks toliau. :):) Tad pildysiu toliau ką galima nuveikti su tokiu aparatu. 😉
Posted in Asmeninės rašliavos, Hobi, laisvalaikis, IT, Linux	Tagged with: debian, Not authorized, not sudeores, samba, serveris, smb.conf, sudo, tightvncserver, virtualbox	Kiniška, pigi planšetė vis dar gyva. Ką nuveikėm per metus.?
Posted on January 25, 2014 by jonce
No Comments ↓	Nuveikėm ir tiksliau daugiau nei metus. Nuo pirkimo ir praeitų tekstų kur aprašiau pigų kinišką planšetą praėjo daugiau nei metai. Ir jis pateisino visus lūkesčius, bei daugiau. Kad toks pigus daiktas tarnaus tiek ilgai ir dar tokiom sąlygom neistikėjom nei mes šeimoje, nei skeptiškai nusiteikę draugai bei kolegos. 😉 Kaip jau supratot jis vis dar gyvas. Ir beje faktiškai niekio nepasikeitė jo viekimas apart to kad akumuliatorius truputi sėdo ir nebegyvena tiek kiek anksčiau. Fiziškai nenusidėvėjo visai, net korpuso kampai nenusitrynė. Tiesa tai nėra mobiliakas kurį pastoviai į ir iš kišenės traukome. Liga aprašyta antrame straipsnyje dėl akumuliatoriaus indikatoriaus gedimo taip ir išliko, bet kaip ir anksčiau bėdų nesukelia. Buvusi originali ekrano plėvelė taipogi tebėra, tiesa mažieji šeimos pagalbininkai buvo atlupę, po ko užversta atgal išmetė krūva burbulų. Naujos kažkaip, net neieškojau ir neprisiruošiau atsisiųsti. Apie patį įrenginio darbą, tai galima pasakyti tą patį ką ir tada. Veikia viskas kas ir prieš metus, ir neveikia taipogi tas kas neveikė tada. Pagrindinė jo dabartinė funkcija atlaikyti krūvį nuo vaikiškų žaidimų kuom užsiima šeimos mažieji. Beje teko atlaikyti ir ne vieną fizinį smūgį po ko jau netikėjom, kad įrenginys visai veiks, bet jis veikia. Kuo toliau tuo labiau jis tampa vaikų žaislu, o sau jau pradeda kilti noras ieškoti 10 colių panašaus įrenginio, nes visgi didesnis ekranas nemaišytų. 😉 Išvada, kad pirktas pigus, no name kiniškas įrenginys save pateisino. Keliam nykštį. 😉
Posted in Asmeninės rašliavos, IT, Linux	Tagged with: android, kiniškas planšetas, pigus kiniskas plansetas, tabas	Mėnesis bandymų, atlaikytas.
Posted on January 22, 2013 by jonce
1 Comment ↓	Faktiškai mėnesį naudojam ankstesniam rašiny aprašytą kinišką įrenginį. Priprastas, apčiupinėtas ir jau ne be taip atsargiai imamas į rankas kaip pradžioje. Tiesiog įprastas namų buities prietaisas. Per tą laiką spėta išbandyti visaip ir visokiomis priemonėm. Tolesni pastebėjimai kurie atsirado per tą laiką.
Kaip dažnai būna su kiniškais tab’ais jie jau būna su root, bet mūsų atveju ne. Atrodė kad gali ir neprireikti, nors dabar jau atrodo kitaip. Paminėsiu kodėl, nors gal tai ir mažmožiai.
Pradžioje dėl ekrano išjungimo. Nustačius laiką kada ekranui išsijungti ar išjunginėjat pačiam išsijungia ne tik ekranas, bet ir viskas eina į sleep rėžimą. Atsijungia wifi, skype, pašto programos. Taip taupomas baterijos resursas. Tai truputi nervina. Ir pasirodo vaistai yra tik rootintam aparatui. Kiek teko rasit info internete tai užkliūva ne man vienam. Sprendimą pateikė XDA Developers ir yra aprašyta kaip tai daroma tik aparatas turi turėti root. Principe čia pateikiama programėlė kuri maximum pritemdo ekraną (brightness) ir neišjunginėja planšeto paprastu būdu. Gal kada pakilus entuziazmui imsimės planšeto root klausimo ir pasidarysim. 😉
Toliau dėl vietos diske programoms. Iš 16 gb visos vietos duodama tik apie 1 gb instaliuoti programoms. Pradžioje to nepastebėjau nes palyginus su mano telefonu kur vietos 130 mb tai yra gigantiškai daug. Teko pastebėti įsijautus instaliuoti žaidimukus laisvalaikiui kurie valgo ne 5 ar 6 mb o po 100 ar daugiau. Tik tada Storage skiltyję įsigilinau kiek skirta vietos. Žinoma tai nėra didelė bėda. Ją galima spręsti nurootinus aparatą ir pridėjus vietos arba tiesiog neįsijausti į programų diegimą, pagalvoti kas tikrai tuo metu reikalinga. Nedurniuojant su žaidimais 1 gb kiek daugiau nei užtenka. 😉
Yra ir keletas inžinerinių pravėpsojimų. Žinoma negalima pykti ant gamintojo, jis gi daro pigiai. Bet garsiakalbiuką tikrai galėjo įmontuoti priešingame gale aparato negu yra mikrofonas. Kad ir skirtingose pusėse vienas nuo kito bet tame pačiame gale jie daro negerą garsą kalbant skype. Matomai mikrofonas esantis priekyje yra per arti garsiakalbiuko kuris yra kaip tik už jo nugarinėje pusėje. Mikrofonas ima triukšmą iš garsiakalbio ir pašnekovui esančiame kitame ryšio gale girdisi nemalonūs garsai, ką teko spręsti užsidedant ausines. Su ausinėmis jokių bėdų bendrauti balsu. 😉 Kitas nedadarymas tai guminės “kojelės” kurios remiasi į paviršių padėjus aparatą ir tuo pačiu jos slepia varžtelius kurie susuka korpusą. Vienas pasimetė dar antrą savaitę ir niekaip neradom. Galima bus ką prigalvoti, gal kokio trintuko galiuką atpjovus pritaisyti. Dabar truputi rimtesnis gedimas. Nustojo veikti baterijos lygio daviklis ar koks kontroleris. Baterija veikia kaip veikusi tik baterijos indikatorius visada ties 100%. Bandžiau ir gamyklinį instalą paleisti, kad viską atstatyti bet nepadėjo. Matomai kažkas numirė iš techninės pusės, tad dabar kraunam iš “akies”, vieną kartą paroje.
Dabar trumai apie tai kai paleidau atstatyti gamyklinius parametrus. Po atstatymo startavo vėl kiniškas meniu. Pasirodo nupirkus ir pirmą kartą paleidus planšetą jau rastos ten programos neatsiranda po gamyklinių parametrų atstatymo. Matomai draugia kinai jas sudiegė atskirai. Neliko ten prieš tai buvusių žaidimukų. Tik vat kas keista, kad sudiegti jų nepavyko ir iš google parduotuvės. Fruit Ninja nesidiegė nes sako kad mano aparatas nepalaiko tokio žaidimo. Tas pats ir su Angry Birds, kuris prieš tai veikė be jokių priekaištų, šįkart nesidiegė dėl kažkokio nepalaikymo aparatūroje. Dar nesiaiškinom, bet gal reikia kokio priedo ar driverio, o gal nustatyme įsijungia koks aparatūrinis spartinimas (tokių nustatymų yra, bet ar įtakoja neaišku). Reiks pasidomėt.
Tiek dar pastebėjimų po kurio laiko naudojimosi. Išlenda pigaus gaminio trūkumai, vienas iš jų toks labiau gazdinantis, nors savo darbą aparatas atlieka. Pastoviai naršomas internetas pritūpus ant sofos, ir peržiūrėta aibė filmų IT ir kompiuterijos istorijos tematika. Nesant laikui sėdėti ir žiūrėti filmus prie PC planšetas leido tai daryti vakarais lovoje prieš einant miegoti. Neturint tapšnoklio taip ir būtų likę neperžiūrėti. Tad kolkas 300 lt investicija save atperka.
Posted in Asmeninės rašliavos, Hobi, laisvalaikis, IT, Linux, Viešai	Tagged with: android 4, kiniškas planšetas, planšetinis kompiuteris, Tab	Kiniškas tab’as 7 ir pas mus namie.
Posted on December 16, 2012 by jonce
6 Comments ↓	Planšetiniai kompiuteriai jau darosi kasdienybė ir mados reikalas dažno namuose. Po iPad išleidimo tokio tipo įrenginiai vis labiau gundo gamintojus išleisti ir savo tab’ą. Po tokių gigantų kaip Samsung su savo Galaxy serija eina ir draugai kinai su savo nepralenkiama produkcija (kartais tikrai nepralenkiama, ir be sarkazmo). Tad po to kai mūsų stacionarus PC atidavė galus po kankinančių 7 metų (su keletu modifikacijų per tą laiką), sprendėm ar remontuoti jį ar pirkti nešiojamą kompiuterį. Dėl gabarito ir elektros sąnaudų stacionaro nebesinorėjo, o laptopas kainuotų virš 1 k litų, tad sėdom spręst ar nebūtų verta imti sau tab’o (tablet). Be abejonės Lietuvoje pardavinėjami iPad už savo kone 3000 lt ir Samsung Galaxy už 2000 lt visai neatrodė įperkami dabartiniam namų biudžetui, o imti kad “bankas nupirktų” tokios kainos įrenginį atrodo mažų mažiausia pornografija. Paskaičiavome kad norėtųsi išleisti ne daugiau nei kainuotų atgaivinti senuką stacionarą, tad paskaičiavom, kad namų reikmėm skirtam PC skirtume 450 lt. Taigi nei Apple nei Samsung nė per bitą nerodė į jų pusę. Topo centrai, Senukai ir šiaip IT technikos pardavimo kontoros siūlo ir kažką už tokią kainą, bet tai yra liaudiškai vadinamas chlamas kuriuo dirbti bus neįmanoma (dėl resursų trūkumo, kas kaip bus toliau aprašyta). Interneto skelbimuose yra parduodančių kinišką produkciją lietuvaičių, bet jie norėdami būti konkurencingi, o gal neturėdami apyvartinių lėšų perka kone tą pati ką gali pasiūlyti parduotuvės, čia vietoj, kartais net blogiau ir dar be garantijos. Tad paspręsta dairytis pas draugus už didžiosios sienos ir nusipirkti savarankiškai.
Jau kurį laiką tenka pirkti niekučių iš www.dx.com. Tenka nes mano ir Rasos Huawei telefonui kuris pardavinėjamas Lietuvoje oficialiai nėra ekrano plėvelių, o pas juos yra. Ir kainuoja tik 1.6 $. Siunčia jie viską į Lietuvą nemokamai, tad papildomų išlaidų tam nėra. Be abejo nemokamai truputuką trunka. Rašo kad nuo 7 dienų iki 10 bet realiai užtrunka apie 15, o prieššvenčiu ir iki 21-22 dienų. Beje užsakius trys savaitės iki Kalėdų nesitikėkit gaut Kalėdom, nes visai prieš šventes vėluoja visai, tad dovanas reiktų užsakinėti ankščiau, o ir pats dx.com Kalėdų akcijas daro jau daugiau nei prieš mėnesį (bandyta pernai siųstis prieš pat šventes, atėjo siuntinys po naujų metų).
Tad dar lapkričio mėnesį pradėjom dairytis ir domėtis ką reiktų žinot perkant tokį daiktą iš dx.com. Pradžioje taikėm į 10 colių aparatus, bet pasirodė, kad tokių ten rasim už tokią sumą tik pora variantų, be pasirinkimo nenorėjom imti. Dar prasitestavus prekybcentriuose su stenduose išdėliotais 7 colių galaxy (ačiū Akropoliui ) nusprendėm, kad 7- ių pakanka skaitymui ir naršymui internete (o beje ir google ir apple išleido 7- ių colių variantus tad jie matomai naudoti tinka. ).
Dabar apie kriterijus.
EKRANS. Kadangi yra tekę čiupinėti tapšnoklius tai puikiai žinojau, kad reikia imti TIK capactive matricas (ekranus) turinčius įrenginius, nes jie gerai valdosi pirštais yra jautresni ir duoda daugiau konforto nei resistive nuo paspaudimo dirbantys. Smagu būtų kad matrica būtų IPS, juos lengviau naudoti dienos metu, bet už tokią kainą kokią mes norėjom nėra nieko. Pavyko atrasit tokį aparatą kurio skiriamoji raiška yra 1024×600 kai daugelis turi tik 800×600.
RAM. Buvom jau girdėję ir skaitę, kad dabartiniams tab’ams patogiam darbui reikia bent jau 1 gb RAM. Dauguma ten siūlomų turi 512, matomai kadaise buvę aukštumose dabar išparduodami kad atsikratyti. Pavyko rasit keletą su tiek ir atsidėti į krepšį.
CPU (procesorius). Na čia teko spėlioti. Viskas kas atitiko kitus kriterijus atidėjus į krepšį, parinkom dviejų branduolių 1.5 ghz cortex A9 cpu turintį aparatą. Buvo aibė vieno branduolio ir keletą 1.2 bet dualcore.
GPU (vaizdo posistemė). Panašu kaip su CPU parinkom tai kas atrodė daugiau mažiau plius negu nieko. Tad nelabai ten matant kas kaip gavom mali 400 čipą kuris matomai geriau nei jokio. BATERIJA. 3200 mAh neatrodė labai talpi, bet už tokį biudžetą rasti nieko geresnio neišėjo. Dabar panaudojus pastebėta kad 7 colių ekrano tab’as gyvena normaliai ir su tokia baterija.
OS. Android, ir tik jis. Atemetėm betkokį kiekį aparatų su 2.3 androido versija kuri stipriai sena (mano mobilus su tokiu) ir žiūrėjom tik 4 ir naujesnę. Gavau android 4.0.3.
Kiti dalykai tai 16 gb vietos planšetėje (kas nėra svarbu, nes yra micro sd lizdas) bet jau kad buvo tai ėmėm. Anti-Glare screen kas yra pabarabanu, nes matrica vis vien ne IPS. G-sensor be kurio neapverstum vaizdo ekrane automatiškai, atrodo kad tai savaime turi būt, bet pasirodo kad yra aparatų ir be jo. Truputuką plėšėmės ar imti aparatą su HDMI, bet galu gale pataupėm kelis dolerius nes vis vien neturim TV su HDMI ir kol kas nenusimato turėt. Manu iki keičiant TV atsiras ir nauja planšetė.
Sumokėjom 320 lt, užsakėm ir po trijų savaičių gavom. Kaip minėjau prieš šventes eina ilgiau, bet iki švenčių gauti spėjom. Pakuotė ne geltona kaip visada, o balta. Vienodai, bet vis vien užkliuvo, nes dx.com visad siųsdavo geltonoje. :). Pats kompiuteris standartiškai kartono dėžėje, beje vienas kampas spūstelėtas stipriau kur tai nors pakuotė ir daiktas joje nepažeistas. Supakuota tvirtai, pats kompiuteris įdėtas į kartono įdėklą. Pakuotės turinys nenustebino. Kroviklis su neaiškiu rozetės standartu, be adapterio europinėm, micro usb kabelis, ir kiniškas manualas. dėl 5 V kroviklio buvo kilęs mažas sąmišis, nes jo pajungti negalėjom tai bijojom, kad negalėsim įkrauti planšetės, bet pasirodo micro usb irgi krauna. Tad musų su Rasa turimų telefonų krovikliai su micro usb pilnai tinka planšetės įkrovimui. Jei tokio neturint krauti galima nuo kompiuterio, arba ieškotis USB 220 kroviklio, arba ieškotis adapterio tam kiniškam elektros lizdui, tikiu yra pirkti.
Pirmas startas. Tikėjausi gamintojo logotipo, bet pasirodė tik juokingas planšetės pavadinimas “Miumiu” su kiniškų hieroglifų priedu. Užsikrovė per nepilną minutę. Ir maža staigmena, jokios konfiguracijos nedavė, o pasijungė tiesiog veikiantis Androidas kinų kalba. Teko pasitelkus savo telefono androido pagalba pagal meniu paveiksliukus atrinkti kur kas yra ir įjungi jau artimesnę sau kalbą, anglų. Gaila bet lietuviško meniu šito gamintojo modifikuota os neturi (nors renkantis buvo ir su LT, tik tai nebuvo mums vienas iš kriterijų). Po kalbos atstatymo buvo imtasi “šlavimo” lauk visokios nereikalingos programinės įrangos. Kiniškų programų nepagailėta kaip ir dažnais atvejais būna visuose gaminiuose jau ateinančių su operacine sistema. Mano telefonas irgi buvo prikištas nereikalingo briedo kurio ir išmest negaliu iki šiol. Iš to kas buvo ir paliko planšetėje tai File Browser (failų tvarkymo programa), Galerija, Google play, video grotuvas bei pora žaidimukų tokių kaip Fruit Ninja. Interneto pajungimas nesukėlė jokio sunkumo. Viskas aiškiai ir suprantamai. Google play, dėkui didžiajam interneto platybių dievui, veikianti ir negriuvo. Ji padėjo susimesti visą reikiamą programėlių bagažą. Skype (kuris yra atsinaujinęs androidui ir negriūva paskutiniu metu visai), facebook, Dolphin browser (puiki naršyklė interneto naršymui), pašto programą K-9 mail, ir tuntą visokių kitokių man reikalingų programėlių kaip naujienos ir pan. Beje su programėlėmis tai visai paprasta jei jau naudojat kokį android įrenginį. Pakanka suvesti savo google paskyros duomenis ir google play turi atmintį visų jūsų naudotų programėlių sąrašą (kai kurie tokį info rinkimą vadina kišimąsį į asmens laisvę, bet man tai labai patogu), pakanka susidiegti reikiamas. Diegimas ir darbas planšetu po mano 400 mhz telefono eina kaip per sviestą ir esamas 1 gb RAM bei 1.5 CPU tikrai duoda savo. Tiesa sakant net nesitikėjau tokio greito ir sklandaus darbo (kalbant apie kinišką pigieną). Po mano naudojamų programų sudiegimo ir pradėjus naudotis pastebėjau, kad naudojama truputi daugiau nei 500 mb RAM tad renkantis tikrai neprašovėm, kai neėmėm kad ir geresniais CPU bet mažiau RAM turinčių tab’ų, kurie dar ir pigesni buvo. Panašu, kad net perkant pigų taupyti nereikia. 😀 Atskirai apie skaipą. Kaip kolega kadaise rašė po pirkimo savo kiniško stebuklo skaipas griuvo ir griuvo, kai beje nepasileido visai kiek pamenu. Pas mane veikia gan gerai ir kamera kuri yra priekinėje dalyje rodo tai ką ir gali rodyt 0.3 mega pix. Tik nervina vienas dalykas, kuris manau yra skaipo klaida, tai kad negalima apversti planšeto į vertikalią padėtį ir naudotis programa, nes dirba tik paverstas šonu. Matomai skype programuotojai nesutalpina vertikaliame ekrane to ką sukiša horizontaliame. Tiesa dėl youtube programėlės. Ji vis dėlto nugriuvo net nei kartą nestartavusi. Nepavyko niekaip jos prikelti tad teko atsisakyti. Kiek supratau pasikapstęs tai dažnokai pasitaiko kiniškose pigienose, kai kurios programos gali griūti ir neprisikelti. Youtubo bėdą spręsti palikta Dolphin naršyklei kuri ir taip puikiai rodo video. 😉
Kartu su planšetu užsakėm iš micro USB į USB kabelį skirtą prijunginėti klaviatūras, peles ir usb laikmenas. Ką naujo sužinojau gilindamasis kokį imti tai, kad tokio tipo adapteris turi būti pažymėtas OTG prierašu. OTG grubiai tariant leidžia kelti duomenis per tokį adapterį, be tokio žymėjimo jo paskirtis matomai labai ribota. Rinkomės iš keleto formų ir ilgių, pasilikom ties Galaxy Tab’ui skirtu (taip rašo draugai kinai) adapteriu su elementariu laidu, nepasuktu nei šonu, nes atrodė, kad toks kištukas laikysis patikimiausiai ir panašu kad neprašovėm. Laikosi tvirtai, prijungus betkokią USB klaviatūrą ar pelę veikia be priekaištų, tik kad papildomas galiukas laido kabo šone. Po pelės įjungimo pasirodo pelės kursorius ir galima visai pamanomai dirbti. Jei tokiam planšete būtų HDMI (ko mes neėmėm, minėjau ankščiau) tai galėtų pajungti prie TV ar monitoriaus plius USB šakotuve klaviatūra, pelė ir turim pilnai veikiantį stalinį kompiuterį. 😉 😉 Per adapterį prijungus USB laikmeną (flash) veikia puikiai su pora išlygų. Mano senas flashiukas kur dabar naudoja Rasa neveikė, o naujasis Patriot memory 8 gb veikė be priekaištų. Matomai skaitymo greitis turi būt tam tikros klasės ir seno tipo atmintinukų nepavyks naudoti. Beje USB išorinį Samsung kietąjį diską 320 gb pajungti nepavyko. Matomai nesusitvarko su kažkuo. Disko indikatorius suveikė ir prasidėjo disko sukimas, bet taip ir nepavyko pamatyti failų tvarkyklėje prisijungusio dar vieno įrenginio. Prie failų esančių diske prisikasiau naudodamas Ghost Commander su Samba priedu ir laptope pajungtu failų dalinimusi (sharing).
Kadangi dėl laiko stokos tekstas rašosi ilgokai tai jau pavyko ir neblogai pasinaudoti įrenginiu tad galima keletą pastebėjimų jau dabar pasakyti. Visų pirmą keistas dalykas su android klaviatūra. Iš karto buvo pridėta “Lietuviška klaviatūra beta” su LT raidynu, bet nemanau kad tai turi įtakos tam kad horizontalioje padėtyje taiklumas spaudant migtukus yra mažesnis nei vertikalioje. Keistas pastebėjimas, bet paverstos planšetės klaviatūra didesnė, rašosi ne taip taikliai, kaip stačios mažesnės ir siauresnės.
Pastebėjimas dėl baterijos gyvenimo trukmės. Mano naudojimu pilnai pakanka parai. Nebandžiau pilnai naudoti tik video peržiūrai ar tik internetui. Ką rodo pačios androido baterijos ataskaitos tai daugiausiai naudojama ekranui ir WiFi ryšiui. Procesorius turi reguliuojamą dažnio kėlimą ir dirba maksimumu tik tada kai to reikia, kitais momentais stovi ties 200 mhz tad bateriją tauposi.
Dėl ekrano užtemdymo teko apsistoti ties neautomatiniu išjungimu, nes kartais jis trukdo. Tik reikia priprasti padedant planšeta išjungti ir ekraną kas nėra sunku vienu mygtuku galinėje dalyje. Be abejo tai individualus dalykas ir kitų gal netrikdys automatins ekrano išjungimas.
Kalbant apskritai apie ekrano ryškumą. Naudojantis kambaryje, o ypač vakare tai ekraną laikau pritemdytą maksimumu ką duoda androido nustatymai. To pakanka patogiam darbui, o ir baterija tauposi. Esant lauke ar prie stipriai apšviesto lango kartais gali nepadėti ir maksimalus ryškumas, nes kaip kalbėta ankščiau matrica (ekranas) ne IPS ir tas reklamuotas anti glare niekuo nepadeda. Tokia kaina. 😉
Pradžiai pastebėjimų tiek. Po to kai išbandytas ir pamatytas daiktas veikia galima bus jam pirkti ir kokį priedą. Ekrano plėvelės, dėklas su integruota klaviatūra ir pan. Tada panaudojus ilgiau galės pasidalinti įspūdžiais. Pabaigai tiesiog paminėsiu ką sakė kolega pirkęs kinišką įrenginį ir sau. Nusipirkti pigiau galima, naudotis galima, bet kartais gali tekti prikišti nagus, o jei visiškai nėra gabumų kapstymuisi google.lt ir po planšetės programas teks pirkti jau gatavą labiau techniškai palaikomą ir brangesnį įrenginį iš pardavėjų Lietuvoje.
Perkant ir konfiguruojant, konsultuotasi ir skaityta:
www.veikia.lt
www.forum.lrytas.lt
Atskiras dėkui Elvinui iš veikia.lt už konsultaciją nukreipusią teisinga linkme. 😉
Posted in Asmeninės rašliavos, Hobi, laisvalaikis, IT, Linux, Šeima, Viešai	Tagged with: android, kiniškas, plančetas, plančetinis, Tab	Kai baterijom gaila pinigų.
Posted on November 28, 2012 by jonce
No Comments ↓	Gimus mūsų mažylei dovanų gavom “karuselę” besisukančią ir grojančia virš vaikučio lovytės. Patogus ir naudingas hipnotizatorius, bet yra trūkumas, maitinamas keturiomis didelėmis baterijomis. Problema tame, kad jos stipriai brangesnės nei mums įprasti “piršteliai”, o laiko visai trumpai. Intensyviau panaudojus gyvena tik savaitę, o keturios vidutinės kainos baterijos kainuoja 14 lt už keturis vienetus. Sumasčiau padaryti maitinimą iš 220 V namų tinklo. Yra kokių karuselių ir jau gamyklinių su 220 maitinimu, bet jau ir jų kaina ženkliai kita.
Baterijos yra po 1.5 V tai sumoje gauname 6 V, nors baterijos kad ir naujos tiek neduoda, o padirbusios krenta sumoje iki 5.7 V geru atveju. Padirbus ir kritus iki 4.8 karuselė nustoja dirbti. Mažumėlę dar užklausus forume buvo atsisakyta pirminės minties užmaitinti nuo kompiuterio USB lizdo (nors panašu kad būtų veikę) ir pereita prie varianto užmaitinti nuo kokio nors įrenginio maitinimo blokelio. Po ranka pasitaikė seno gero FON routeriuko (maršrutizatoriaus), kuris jau atidavė galus, maitinimo blokelis. 5 V parašyti ant jo, o testeris rodė beveik 5.2. Praardžius “karuselę”, nurėžus laidus ir atsekus poliškumą padarytas bandymas davė gerą ženklą ir aparačiukas suveikė. Skylutė šone grąžteliu, lituokliu prilituoti laidai į vietas, surinktas ir pastatytas aparatas veikė be priekaištų, ir dabar jau rašant šitą tekstą jis testuojamas jau antra para be jokių bėdų. Pavyko išvengti papildomų išlaidų panaudojus jau šiukšle virtusį daiktą ir dabar tikėtina, kad ženkliai sutaupysim neperkant baterijų.
Pridedu ir keletą fopto padarytų darbo metu.
Posted in Asmeninės rašliavos, Hobi, laisvalaikis, Šeima, Viešai	Tagged with: 5 voltai, baterijos, elektra, karusele, perdaryta, vaimams	Kai batai netelpa koridoriuje. :)
Posted on September 26, 2012 by jonce
No Comments ↓	Jau kurį laiką gyvenam dabartiniame būste ir vis kliūva keletas batų porų be vietos koridoriuje. Vietos pastatyti batų dėžės nėra, nes praėjimas siaurokas. Pagalvojus ir pasitarus su šeima buvo apspręsta daryti lentynėles batams. Pirkit tokio dalyko senukuose neradom tai surentėm patys. Iš tvoros vielos grandinėlės bei keletą sagtelių gavosi visai nieko variantas. Rezultatas fotografijose. 😉
Posted in Asmeninės rašliavos, Hobi, laisvalaikis, Viešai	Tagged with: koridorius, lentyna batams	Nemokamos/ laisvos programinės įrangos sąrašai.
Posted on January 11, 2012 by jonce
No Comments ↓	Pratęsiant 2010 metų temą mano bloge apie windows programų alternatyvų paieškas palengvinančias svetaines papildom sąrašą.
Lryto forume (buvęs kompiuterija.lt) pasirodė tema kurioje radau dar tris svetainių adresus susijusius su nemokamos ir/arba laisvos programinės įrangos sąrašais. Viena iš jų lietuviškai. popmokslas.projektas.lt svetainės nuorodom sekant randame puslapį lietuvių kalba su nemokamos programinės įrangos sąrašais, lietuvių kalba (dėkui Skazas24 už nuorodą). Toliau dvi nuorodos kurias pateikė Elvinas: http://www.osalt.com/ ir http://www.nonags.com . Pastaroji, kaip sako Elvinas, nemokamos, bet nebūtinai laisvos programinės įrangos.
Toliau pildau sąrašą, nes tema forume pilnėja. Skywalker duoda mums linką http://alternativeto.net/ kiek mačiau joje yra programų daugeliui pagrindinių OS.
Posted in Asmeninės rašliavos, Hobi, laisvalaikis, IT, Linux, Viešai	Tagged with: free software, laisvos programos, linux, Linux windows, nemokamos programos, open source	WiMAX- Mezon ir darbščiosios taupančio lietuvio rankos. :)
Posted on July 27, 2011 by jonce
13 Comments ↓	Jau du metai naudoju Mezon internetą kurį tiekia Telecentras. Apie jį (pačia Mezon internetą) nieko daug nepasakosiu, jau daug pripasakota tiesiog jei įdomu čia yra info. Esmė šitos rašliavos bus apie tai kaip galima sustiprinti šio belaidžio interneto signalą visiškai namų sąlygomis. Teko gyventi keliose vietose kur su ryšiu bėdos nebuvo, bet dabar įsikūrus Žvėryno mikrorajone su ryšio stabilumu ir stiprumu atsirado problemų. Pats Žvėrynas iš esmės yra miesto centras ir bazinių stočių jame netrūksta, bet aplink netrūksta ir senų namų, medžių ar šiaip kliūčių kurios vienaip ar kitaip įtakoja signalą. Neapsikentus tokiomis sąlygomis ir kartais faktiškai neturint interneto ryšio ėmiausi žiūrėti kaip galėtų signalą sustiprinti.
Buvo atkasta tema dažnai lankomame lrytas.lt forume ir vieno iš forumo veteranų svetainėje veikia.lt straipsnis kaip jis įgyvendino vieną variantą. Pastarasis ir pakišo man vieną mintį kurią įgyvendinti nekainuoja daug, o pabandyti verta. Satelito pirkti nesinori, tai kodėl jo (ar kažko panašaus) nepadayti pačiam. Nupirktas USB 5 m. ilgintuvas su stiprintuvu padėjo rasti daugiau mažiau geresnę vieta kur signalas yra pamanomas, nors ryšio lygio rodyklė nerodė daugiau nei dvi padalas iš keturių ir nekilo daugiau kaip 8-12 dB. (decibelų). Sparta iki 2 Mbps įeinančio ir vos vargani iki 0.1 Mbps išeinančio greičio. Tragedija.
Kaip minėjo kolega iš veikia.lt 13- 15 dB turint būtų visai pamanomas internetas. Taigi grynai smalsumo vedamas paėmiau iš virtuvės folijos (elementari kepimo folija) ir ant valgymui skirtos lėkštės išraičiau “satelitinės” antenos formą. Pakabinus tokį “įtaisą” priešais mezon modemą jau kabantį ant sienos taip kad modemas būtų tarps lango ir folijos ryšio rodikliai šoktelėjo. Net pats nustebau. Traukiau lauk foliją ir nešiojau modemą tikrindamas ar tikrai veikia, ir jis folijos pagalba veikė tikrai geriau. Tikėdamasis pasiekti geresnių rezultatų savo reflektorių (taip jau išeina kad tai gavosi jis) sukonstravau ant rėmelio iš vielos ir medžio, pagaminau koją kur kabinti modemą ir nutaikęs geriausią vietą ant sienos pakabinau. Dar teko truputuką pagaudyti atstumą tarp folijos ir modemo, bet greitai izoliacijos pagalba jis stojo savo stacionarion vieton. Kaip atrodo gatavas “aparatas” parodyta fotografijose. Grubus, bet veikia.
Ateity reiktų pasidaryti kažką dailesnio nes ant kambario sienos kabantis toks daiktas keistokai atrodo. Bet šita keistenybė duoda ryšį kurio reikia. Greičiai šoktelėjo iki 3.8- 4.2 Mbps įeinančio ir stebuklas net protarpiais iki 0.9 Mbps išeinančio (pastoviai apie 0.5 Mbps, faktiškai nuo 5 iki 9 kart greičiau). 15- 17 dB pastoviai, būna šoka iki 20 dB. Ryšio matuoklė rodo 3 padalas iš 4.
Mažmožis, bet rezultatas stulbinantis. Kai pagalvoji apie įrenginius kuriuos siūlo pats Telecentras tam kad signalą sustiprinti tai net kojos linksta žinant jų kainą. Šitas pribombasas kainavo 30 min krapštymosi ir kokius 30 ct. Žinoma tikėtina kad jis gaudo iš kažkur atspindėtą signalą pro langą ir stumia atgal į modemą, tad tikėtina kad kiekvienam kambarį jis veiks tikrai skirtingai. Norint tokį pritaikyti sau reiks pasivaikščiot po kambarį ir pagaudyti geresnio signalo vietą. Bet man tai padėjo. Sėkmės jei kas bandys pas save.
Beje malonu būtų sulaukti komentarų apačioje tų kurie irgi išbandys šitokį variantą. Kuo daugiau pavykusių ar nepavykusių bandymų tuo aiškiau galės matyt kaip efektyviai tai veikia. 😉
Papildau info rasta visai neseniai. http://forum.elektronika.lt/viewtopic.php?t=79945 truputi modernesnis bet savadarbis daiktas.
Posted in Uncategorized	Žymioji mandarininė antis vis dar Vilniuje. ;)
Posted on March 16, 2011 by jonce
No Comments ↓	Šiandien galėjom vėl “nutraukt” mandarininį antiną kuris čia Vilniuje plačiai apkalbėtas. Jis jau su kitom antim grįžo iš Neries atgal į tvenkinį prie rusų ambasados. Ledai ten traukiasi ir vietos atsiranda vis daugiau.
O jis kaip visada gražus. 😉
Kelios foto žemiau.
Posted in Asmeninės rašliavos, Gamta, Hobi, laisvalaikis, Viešai	‹ Older posts
Kolegos ir draugai
Draugas Medwezys iš mokyklos laikų
Juozapo blogas
Sistemos kurios veikia
Tomo Morkūno blog'as
Lankausi pastoviai
Atviras.lt bei jo forumas
LRytas forumas
Rašliavų kategorijos	Asmeninės rašliavos
Hobi, laisvalaikis
Jonas LiauksminasCreate Your Badge

References: tiesa 
 Tiesa 
 Tiesa 
 Tiesa 
 tiesa 
 Tiesa 
 Tiesa